จังหวะดีเข้าสอย PLAT ช่วงราคาอ่อนตัวพื้นฐานแน่นปึ๊ก กำไร Q1 โตเกือบ 60%
บล.เมย์แบงก์ กิมเอ็ง ยังมีความเห็นเชิงบวกต่อ PLAT ซึ่งมีปัจจัยพื้นฐานแข็งแกร่งเช่นเดิมจากการมีสินทรัพย์คุณภาพสูง คาดกำไรสุทธิไตรมาส 1/58 เติบโตถึง 58% การเปิดโครงการใหม่จะทำให้กำไรขยายตัวอย่างมีนัยสำคัญในปี 2560-2561 มองการลดลงของราคาหุ้นเป็นโอกาสในการเข้าลงทุน
8 พ.ค. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (8 พ.ค.) ว่า หลังเข้าพบผู้บริหารบริษัท เดอะ แพลทินัม กรุ๊ป จำกัด (มหาชน) หรือ PLAT ยังมีความเห็นเชิงบวกต่อบริษัทซึ่งมีปัจจัยพื้นฐานแข็งแกร่งเช่นเดิมจากการมีสินทรัพย์คุณภาพสูง
คาดกำไรสุทธิไตรมาส 1/58 เติบโตถึง 58% จากช่วงเดียวกันในปีก่อนตามการปรับขึ้นค่าเช่าของโครงการ เดอะ แพลทินัมฯ และอัตราเข้าพักโรงแรมโนโวเทลฯ ฟื้นตัวขึ้นอย่างมีนัยยะ ส่วนการเปิดโครงการใหม่ เดอะ มาร์เก็ต บาย แพลทินัม ยังเป็นไปตามแผน ซึ่งจะทำให้กำไรของ PLAT ขยายตัวอย่างมีนัยสำคัญในปี 2560-2561
การเติบโตของกำไรจะทำให้ PER ลดลงจาก 26.1 เท่าในปีนี้ เป็น 13.3 เท่าในปี 2561 ฝ่ายวิจัยเห็นว่าการลดลงของราคาหุ้นเป็นโอกาสในการเข้าลงทุน แนะนำ ซื้อ ราคาเป้าหมาย 8.80 บาท
 
อ่านต่อ…